সিলেট সিটি কর্পোরেশন নির্বাচনে মেয়র পদে হাড্ডাহাড্ডি লড়াইয়ের জয় প্রায় নিশ্চিত করেছেন বিএনপি মনোনীত প্রার্থী আরিফুল হক চৌধুরী। ১৩২ কেন্দ্রের মধ্যে ধানের শীষ প্রতীক নিয়ে তিনি পেয়েছেন ৯০ হাজার ৪৯৬ ভোট । নৌকা প্রতীকে আওয়ামীলীগ প্রার্থী বদরউদ্দিন আহমদ কামরান পেয়েছেন ৮৫ হাজার ৮৭০ ভোট। মোট ১৩৪ কেন্দ্রের মধ্যে বিশৃঙ্খলার জন্য দুই কেন্দ্রের ভোট স্থগিত করা হয়েছে। ওই দুই কেন্দ্রের মোট ভোট ৪৭৮৭। ৪ হাজার ৬২৬ ভোটে এগিয়ে থাকা আরিফকে হারাতে হলে ওই দুই কেন্দ্র সব ভোট কাস্ট হতে হবে এবং কামরানকেও পেতে হবে সব ভোটই। বাস্তবতার বিচারে ওই দুই কেন্দ্রের ভোট তাই এখন আনুষ্ঠানিকতা মাত্র।